‘ทิสโก้’นำร่องขยับดอกเบี้ยเช่าซื้อรถใหม่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — คนซื้อรถเจอดี “ทิสโก้” ขึ้นดอกเบี้ยเช่าซื้อรถใหม่ 0.1% เริ่ม 1 ก.พ.นี้ เชื่อเห็นเงินดาวน์ต่ำแน่
นายศักดิ์ชัย พีชะพัฒน์ รองกรรมการผู้จัดการใหญ่ ธนาคารทิสโก้ เปิดเผยว่า ตั้งแต่วันที่ 1 ก.พ.เป็นต้นไป ธนาคารจะปรับขึ้นดอกเบี้ยเช่าซื้อรถยนต์ใหม่ระยะเวลา 4 ปี จากอัตรา 2.25% ขึ้นเป็น 2.35% หรือเพิ่มขึ้น 0.10% และคาดว่าสถาบันการเงินหลายแห่งจะค่อยๆ ทยอยปรับขึ้นดอกเบี้ยเช่นกัน
นายศักดิ์ชัย กล่าวว่า แม้จะปรับขึ้นดอกเบี้ย แต่ดอกเบี้ยเช่าซื้อรถยนต์ก็ยังเป็นระดับดอกเบี้ยที่ถือว่ายังต่ำ เพราะหากพิจารณาจากต้นทุนดอกเบี้ยที่แท้จริง ไม่มีการแข่งขันตัดราคากัน ดอกเบี้ยเช่าซื้อรถยนต์ควรอยู่ในระดับ 2.75% แล้ว 
นายศักดิ์ชัย กล่าวว่า ในปีนี้หากดอกเบี้ยปรับขึ้นไม่มาก ก็จะเห็นการใช้กลยุทธ์วางเงินดาวน์ต่ำมาแข่งขัน โดยปัจจุบันธนาคารให้วางเงินดาวน์แค่ 10% สำหรับผู้มีเงินเดือนประจำ ส่วนแพทย์ และผู้พิพากษา เป็นกลุ่มอาชีพที่ไม่ต้องวางเงินดาวน์
สำหรับแผนธุรกิจในปีนี้ ธนาคารจะเพิ่มยอดสินเชื่อเช่าซื้อรถยนต์ 1012% หรือคิดเป็นสินเชื่อคงค้าง 1 แสนล้านบาท ล่าสุดได้ออกแคมเปญให้ผ่อนทะเบียนรถ 60 วัน จากเดิมให้ 48 วัน ดอกเบี้ย 0.550.88% โดยตั้งเป้าสินเชื่อไม่ต่ำกว่า 1,000 ล้านบาท
นอกจากนี้สำหรับลูกค้าสินเชื่อเช่าซื้อเก่าที่ยังอยู่ในระหว่างการผ่อนชำระ ธนาคารได้ออกแคมเปญพิเศษภายใต้ชื่อ "ทิสโก้ ท๊อปอัพ รถผ่อนอยู่ก็กู้ได้” สินเชื่อเพิ่มวงเงินสำหรับลูกค้าเช่าซื้อของธนาคารที่ยังผ่อนชำระค่างวดอยู่ แต่มีความต้องการใช้วงเงินกู้เพิ่มเติม โดยนำเสนออัตราดอกเบี้ยลดต้นลดดอกเริ่มต้น 12% ต่อปี วงเงินสูงสุด 5 แสนบาท ทั้งนี้ยังสามารถผ่อนชำระได้สูงสุดตามระยะเวลาของสินเชื่อเช่าซื้อเดิม โดยธนาคารตั้งเป้ายอดขอสินเชื่อเพิ่มวงเงินดังกล่าวภายในปีนี้ทั้งปี 1,000 ล้านบาท
สำหรับผลการดำเนินของธุรกิจสินเชื่อรายย่อยของธนาคารในปีที่ผ่านมาว่ามีอัตราการเติบโต 24.5% เมื่อเทียบกับปี 52 หรือคิดเป็นพอร์ตสินเชื่อรวมที่ 112,959 ล้านบาท โดยสินเชื่อเช่าซื้อซึ่งเป็นสัดส่วนพอร์ตสินเชื่อที่ใหญ่ที่สุดมีอัตราการเติบโตถึง 22.6% โดยมีมูลค่า 106,168 ล้านบาท.